
Ίδρυση Ερευνητικού Πανεπιστημιακού Ινστιτούτου Φυσι¬ 
κής του Στερεού Φλοιού της Γης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Έχοντας υπόψη: 

1) Τις διατάξεις του άρθρου 17 του Ν. 2083/92 «Εκσυγ¬ 
χρονισμός της Ανωτάτης Εκκπαίδευσης» (Α' 159). 

2) Το άρθρο 29α του Ν. 1558/85, όπως αυτή τροποποι¬ 
ήθηκε με το άρθρο 27 του Ν. 2081 /92 (Α154), όπως αυτό 
συμπληρώθηκε με το άρθρο 7 παρ. 4 του Ν. 2154/1993 
(ΦΕΚ 109). 

3) Τις εισηγήσεις των Συγκλήτων του Εθνικού και Καπο- 
διστριακού Πανεπιστημίου Αθηνών (συνεδρίαση 
3.3.1994) καιατου Πανεπιστημίου Ιωαννίνων, συνεδρίαση 
741 /16.12.1993) για τη δημιουργία Ερευνητικού Πανεπι¬ 
στημιακού Ινστιτούτου (Ε.Π.Ι.) «Φυσικής του Στερεού 
Φλοιού της Γης». 

4) Το γεγονός ότι δεν διατύπωσε τη γνώμη του το Δια- 
πανεπιτημιακό Συμβούλιο Έρευνας, αν και ζητήθηκε με 
το έγγραφο του Υπουργείου Εθνικής Παιδείας και θρη¬ 
σκευμάτων (Β1/107/18.4.1994) και ότι έχει παρέλθει 
άπρακτος η προθεσμία του άρθρου 50, παρ. 3 του Ν. 
1268/82, η οποία εφαρμόζεται και για την ίδρυση Ε.Π.Ι. 
σύμφωνα με τη διάταξη 13, παρ. 17 του άρθρου 28, του Ν. 
2083/93. 

5) Το γεγονός ότι από τις διατάξεις του παρόντος δια¬ 
τάγματος προκαλούνται οι εξής δαπάνες: 

α) ετησίως, 120.000.000 δραχμές για το κόστος λει¬ 
τουργίας κατά τα ειδικώτερα οριζόμενα στο άρθρο 15. Η 
δαπάνη αυτή θα καλύπτεται με το ποσό των 30.000.000 
δραχμών από τον προϋπολογισμό του Υπουργείου Εθνι¬ 
κής Παιδείας και θρησκευμάτων (ΥΠ.Ε.Π.Θ.), με αντί¬ 
στοιχη επιχορήγηση με το ποσό των 20.000.000 δραχμών 
απότοΥ.ΠΕ.ΧΩ.Δ.Ε., με το ποσό των 6.000.000 δραχμών 
από το Υπουργείο Πολιτισμού και με το ποσό των 
20.000.000 δραχμών από το Υπουργείο Εσωτερικών* το 
Υπουργείο Αιγαίου θα συμμετέχει στα λειτουργικά έξοδα 
με ποσό που θα ορίζεται ετησίως με απόφαση του Υπουρ¬ 


γού Αιγαίου. Το υπόλοιπο Ποσό θα καλύπτεται από άλλες 
πηγές κατά τα οριζόμενα στο άρθρο 13. 

β) Εφ' άπαξ δαπάνη ποσού 75.000.000 δραχμών για το 
κόστος υλικοτεχνικής υποδομής κατά τα οριζόμενα στο 
άρθρο 15. Η δαπάνη αυτή καλύπτεται: (ί) με επιχορήγηση 
30.000.000 δραχμών από τον προϋπολογισμό Δημοσίων 
Επενδύσεων του ΥΠ.Ε.Π.Θ., (ίί) με επιχορήγηση 
5.000.000 δραχμών από το Υπουργείο Αιγαίου, (ϋί) με επι¬ 
χορήγηση 5.000.000 δραχμών από το Υπουργείο Πολιτι¬ 
σμού και (ίν) με επιχορήγηση 20.000.000 δραχμών από το 
Υ.ΠΕ.ΧΩ.Δ.Ε. 

γ) Για το οικονομικό έτος 1994, η δαπάνη που θα απαι¬ 
τηθεί ανέρχεται στο ποσό των 10.000.000 δραχμών και 
θα καλυφθεί από το Φορέα 19 - 120 και ΚΑΕ 2529 του 
ΥΠ.Ε.Π.Θ. Για το οικονομικό έτος 1995 και επόμενα, η 
δαπάνη θα προσαυξηθεί κατά το ποσό των 20.000.000 
δραχμών και θα καλυφθεί από τις πιστώσεις του ίδιου Φο¬ 
ρέα. ... ... 

6) Την υπ’ αριθ. 555/1994 γνωμοδότηση του Συμβου¬ 
λίου Επικράτειας, ύστερα από πρόταση των Υπουργών Οι¬ 
κονομικών και Εθνικής Παιδείας και θρησκευμάτων, απο¬ 
φασίζουμε: 

Αρθρο 1 

Ίδρυση - Επωνυμία 

1. Ιδρύεται Ερευνητικό Πανεπιστημιακό Ινστιτούτο με 
την επωνυμία: «Ινστιτούτο Φυσικής του Στερεού Φλοιού 
της Γης» και τον διακριτικό τίτλο: «Ι.Φ.Σ.Φ.Γ.»~Το Ινστι¬ 
τούτο στις συναλλαγές του με το εξωτερικό χρησιμοποιεί 
στην Αγγλική, την επωνυμία: δοΙίά ΕβγΙΙί ΗΙιγδϊοδ Ιηδΐίΐυΐθ» 
και με διακριτικό τίτλο: «8.Ε.Ρ.Ι.». 

2. Το Ινστιτούτο ιδρύεται από κοινού από το Πανεπιστή¬ 
μιο Αθηνών (Ε.Κ.Π.Α.) συνδεόμενο με το Τμήμα ΦυσΓκής 
(Τομέας Φυσικής Στερεός Κατάστασης) και από το Πανε¬ 
πιστήμιο Ιωαννίνων συνδεόμενο με το Τμήμα Φυσικής 
(Τομέας Φυσικής Στερεός Κατάστασης). 

Αρθρο 2 

Έδρα - Σφραγίδα 

1. Το Ι.Φ.Σ.Φ.Γ. είναι Νομικό Πρόσωπο Ιδιωτικού Δι¬ 
καίου και έχει έδρα το Δήμο Ζωγράφου όπου κια οι εγκα- 


% 



2020 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ταστάσεις του Τομέα Φυσικής Στερεός Κατάστασης του 
Τμήματος Φυσικής του Πανεπιστημίου Αθηνών. 

2. Το Ι.Φ.Σ.Φ.Γ. έχει σφραγίδα στρογγυλή, η οποία απο- 
τελείται από δύο επάλληλες και ομόκεντρες περιφέρειες, 
από τις οποίες η εξωτερική έχει διάμετρο τεσσάρων εκα¬ 
τοστών του μέτρου. Στο δακτύλιο μεταξύ των δύο περιφε¬ 
ρειών αναγράφονται σε κυκλική διάταξη, οι λέξεις: ΙΝΣΤΙ¬ 
ΤΟΥΤΟ ΦΥΣΙΚΗΣ ΤΟΥ ΣΤΕΡΕΟΥ ΦΛΟΙΟΥ ΤΗΣ ΓΗΣ. Στο 
εσωτερικό κύκλο φέρει απεικόνιση με το έμβλημα του Ιν¬ 
στιτούτου, το οποίο καθορίζει με απόφασή του το Δ.Σ. 

Άρθρο 3 

Εποπτεία - Έλεγχος 

1. Το Ι.Φ.Σ.Φ.Γ. υπόκειται την εποπτεία και στον έλεγχο 
του ΥΠ.Ε.Π.Θ. Ο έλεγχος μπορεί να είναι οικονομικός, 
διαχειριστικός και διοικητικός και αφορά την νομιμότητα 
των πράξεων και ενεργειών των οργάνων διοίκησής του. 

2. Το Ι.Φ.Σ.Φ.Γ. έχει διοικητική και οικονομική αυτοτέ¬ 
λεια, δεν ανήκει στο Δημόσιο Τομέα, σύμφωνα με το άρ¬ 
θρο 17, παρ. 1 του Ν. 2083/92 και έχουν εφαρμογή σε 
αυτό οι διατάξεις του άρθρου 22, παρ. 3 του Ν. 1947/91. 

Άρθρο 4 
Σκοποί 

1. Σκοποί του Ινστιτούτου είναι: 

α) Η διεξαγωγή έρευνας, η ανάπτυξη τεχνογνωσίας και 
η μεταφορά τεχνολογίας, σχετικά με τη συνεχή κατα¬ 
γραφή και μελέτη των φυσικών ιδιοτήτων του στερεού 
φλοιού της Γης, με έμφαση στον ποσοτικό προσδιορισμό 
των μεταβολών των φυσικών ιδιοτήτων που προηγούνται 
«απότομων» τεκτονικών κινήσεων. 

β) Η προσέλκυση πόρων από την Επιτροπή Ευρωπαϊκών 
Κοινοτήτων και άλλους διεθνείς ερευνητικούς φορείς για 
τη διεξαγωγή έρευνας και την ανάπτυξη τεχνολογίας στο 
αντικείμενο του Ινστιτούτου. 

γ) Η εκπαίδευση ερευνητών, φοιτητών και σπουδαστών 
στις περιοχές σραστηριότητας του Ινστιτούτου. 

δ) Η συνεργασία με την Ελληνική βιομηχανία, καθώς 
* επίσης και με την βιομηχανία της Ευρωπαϊκής Ένωσης, 
για την αξιοποίηση των συγχρόνων μεθόδων ανίχνευσης, 
αποθήκευσης, μετάδοσης και επεξεργασίας επιστημονι¬ 
κών δεδομένων. 

ε) Η ανάπτυξη και στήριξη μεταπτυχιακών σπουδών σε 
κατευθύνσεις, που σχετίζονται με το ερευνητικό περιεχό¬ 
μενο του Ε.Π.Ι. και στα γνωρτικά αντικείμενα των Τμημά¬ 
των που συμμετέχουν. 

στ) Η εκπαίδευση και η παρακολούθηση μεταπτυχιακών 
σπουδών υπαλλήλων της Γ ενικής Γ ραμματείας Δημοσίων 
Έργων (και ιδιαίτερα της Υπηρεσίας Αποκατάστασης Σει¬ 
σμοπλήκτων) του Υ.ΓΙΕ.ΧΩ.Δ.Ε., του Ο.Α.Σ.Π. και του 
ΙΤΣΑΚ, καθώς και η μεταφορά τεχνογνωσίας στις Υπηρε¬ 
σίες αυτές. 

ζ) Η εκπαίδευση και η παρακολούθηση μεταπτυχιακών 
σπουδών υπαλλήλων του Υπουργείου Πολιτισμού των 
; Διευθύνσεων Αναστήλωσης (ί) Αρχαίων Μνημείων, (ϋ) Βυ¬ 
ζαντινών και Μεταβυζαντινών Μνημείων και (ϋί) Νεωτέρων 
Μνημείων και Πολιτιστικών Μνημείων, καθώς και η μετα¬ 
φορά τεχνογνωσίας στις Υπηρεσίες αυτές. 


2. Επιστημονικές περιοχές δραστηριότητας του Ινστι¬ 
τούτου: 

α) Μεταβολές του ηλεκτρικού πεδίου της Γης. Μελέτη 
εκείνων των μεταβολών που προηγούνται των σεισμών 
(π.χ. σεισμικά ηλεκτρικά σήματα). 

β) Μεταβολές του μαγνητικού πεδίου της Γης. Συσχέ- 
τιση τ ων μεταβολών του μαγνητικού πεδίου της Γης, με 
εκείνες του ηλεκτρικού πεδίου (μαγνητοτελλουργικές με¬ 
ταβολές), προσδιορισμός τη δομής της Γ ης σε διάφορες 
περιοχές και σε διάφορα βάθη. 

γ) Μεταβολές του ηλεκτρικού πεδίου της ατμόσφαιρας 
πολύ κοντά στην επιφάνεια της Γης. Ανίχνευση και προσ¬ 
διορισμός εκείνων των μεταβολών που πιθανόν σχετίζο¬ 
νται με αργές ή απότομες τεκτονικές κινήσεις. 

δ) Χρονική μεταβολή της αντίστασης του εδάφους. Μέ¬ 
τρηση της αντίστασης του εδάφους σε διάφορα βάθη (με 
διοχέτευση ρεύματος από την επιφάνεια). Μέτρηση της 
αντίστασης ανά τακτά χρονικά διαστήματα, για διαπί¬ 
στωση ενδεχομένων μεταβολών που σχετίζονται με τε¬ 
κτονικές κινήσεις. 

ε) Μέτρηση ραδιενεργών στοιχείων που εκλύονται από 
διάφορα σημεία της Γης. Εντοπισμός των μεταβολών της 
συγκέντρωσης ραδιενεργών στοιχείων (π.χ. Ραδονίου) κο¬ 
ντά σε «σχισμές» του εδάφους, πιθανή συσχέτησή τους με 
τεκτονικές κινήσεις. 

στ) Μέτρηση των τάσεων (ίπ δίίυ δίΓβδδ ΓΠβεδυΓβΓηβηίδ) 
σε διάφορα σημεία της χώρας. Τεκτονική δυναμική, με¬ 
λέτη των μεταβολών. 

ζ) Εργαστηριακές μετρήσεις φυσικών ιδιοτήτων σε συν¬ 
θήκες πίεσης και θερμοκρασίας, ανάλογες με αυτές σε 
διάφορα βάθη του στερεού φλοιού της Γης. Εργαστηρια¬ 
κές μετρήσεις σε βράχους, ηλεκτρικά σήματα και εν γένει 
ηλεκτρομαγνητική ακτινοβολία κατά τη σταδιακή συ¬ 
μπίεση βράχων έως τη θραύση. 

η) θερμοδυναμική μελέτη του εσωτερικού της Γ ης. Συ- 
σχέτιση, από θερμοδυναμικής άποψης, διαφόρων φυσι¬ 
κών ιδιοτήτων σε διάφορα βάθη, δηλ. σε διάφορες συν¬ 
θήκες πίεσης και θερμοκρασίας. Εκτίμηση ιδιοτήτων, που 
δε μπορούν να μετρηθούν σε διάφορα βάθη, από τιμές 
που μετρώνται στην επιφάνεια. 

3. Για την επίτευξη των σκοπών αυτών, το Ινστι¬ 
τούτο: 

α) Εκπονεί και διεξάγει ερευνητικά προγράμματα (και 
μελέτες), τα οποία αναφέρονται στην περιοχή των επιστη¬ 
μονικών ενδιαφερόντων του Ινστιτούτου. 

β) Παρέχει υπηρεσίες σχετικές με τις ερευνητικές δρα- 
στηριότητές του. 

γ) Προωθεί την ανάπτυξη σχέσεων και συνεργάζεται με 
Τμήματα Ανωτάτων Εκπαιδευτικών Ιδρυμάτων (Α.Ε.Ι.), με 
Ερευνητικά Ιδρύματα και με Τμήματα Τεχνολογικών Εκ¬ 
παιδευτικών Ιδρυμάτων (Τ.Ε.Ι.) του εσωτερικού και εξωτε¬ 
ρικού, τα οποία ασκούν όμοια ή συναφή δραστηριότητα. 

δ) Ειδικεύει επιστήμοντες στους τομείς δραστηριότη- 
τάς του. ζ 

ε) Προμηθεύεται τον απαραίτητο εξοπλισμό.^ 
στ) Αναπτύσσει κάθε άλλη δραστηριότητα συναφή με 
τους σκοπούς του. 

ζ) Χορηγεί υποτροφίες σε προπτυχιακούς και μεταπτυ¬ 
χιακούς φοιτητές και σπουδαστές. 

η) Δίνει τη δυνατότητα εκπαίδευσης, ματαπτυχιακών 
φοιτητών που σχετίζονται με το ερευνητικό περιεχόμενο 
του Ε.Π.Ι. Ιδιαίτερη μέριμνα λαμβάνεται για απρόσκοπτη 
συμμετοχή των μεταπτυχιακών φοιτητών στα ερευνητικά 
προγράμματα του Ινστιτούτου και για τη χρήση από αυτούς 
της τεχνολογικής του υποδομής. 

Αρθρο 5 

Φορείς συμμετοχής 

Στο Ι.Φ. Σ.Φ.Γ. συμμετέχουν οι εξής φορείς: 

α) Τμήμα Φυσικής (Τομέας Φυσικής Στερεός Κατάστα¬ 
σης) του Πανεπιστημίου Αθηνών. 

β) Τμήμα Φυσικής (Τομέας Φυσικής Στερεάς Κατάστα¬ 
σης) του Πανεπιστημίου Ιωαννίνων. 

Αρθρο 6 

Διοίκηση του Ινστιτούτου 

1. Το Ινστιτούτο διοικείται από το Διοικητικό Συμβούλιό 
του, το Διευθυντή και τον Αναπληρωτή Διευθυντή, σύμ¬ 
φωνα με το άρθρο 17, παρ. 5 του Ν. 2083/92. 

2. Για τη διαδικασία διορισμού, τα ειδικώτερα προσόντα, 
τις αρμοδιότητες και τη διάρκεια θητείας του Διευθυντή 
και του Αναπληρωτή Διευθυντή εφαρμόζονται οι διατάξεις 
της παρ. 7, του άρθρου 17 του Ν. 2083/92. 

Διευθυντής του Ε.Π.Ι. διορίζεται Καθηγητής ή Αναπλη¬ 
ρωτής καθηγητής ενός από τα τμήματα των Α.Ε.Ι. με τα 
οποία συνδέεται το Ιντιτούτο, ο οποίος θα πρέπει να έχει 
πείρα και ενεργό ερευνητική δραστηριότητα στο σχετικό 
επιστημονικό αντικείμενο, το δε ερευνητικό και γενικό¬ 
τερα επιστημονικό έργο, σε τομείς που εντάσσονται στις 
! δραστηριότητες του Ινστιτούτου, θα πρέπει να είναι υψη- 
; λής στάθμης και διεθνώς αναγνωρισμένο. 

; Αναπληρωτής Διευθυντής διορίζεται μέλος Δ.Ε.Π. ή 
ερευνητής αναγνωρισμένου κύρους, με διοικητική πείρα 
και ερευνητική δραστηριότητα στο αντικείμενο που καλύ¬ 
πτει το Ινστιτούτο. 

Ο Διευθυντής και ο Αναπληρωτής Διευθυντής επιλέγο¬ 
νται από τις Συγκλήτους του Πανεπιστημίου Αθηνών και 
του Πανεπιστημίου Ιωαννίνων με την κατά το άρθρο 12, 
παρ. 1 του Ν. 2083/92 ειδική σύνθεση. 

Οι Σύγκλητοι των δύο Ιδρυμάτων επιλέγουν το Διευθυ¬ 
ντή του Ινστιτούτου. Όποιος από τους υποψηφίους συ¬ 
γκεντρώνει την απόλυτη πλειοψηφία του συνόλου των με¬ 
λών των Συγκλήτων θεωρείται ότι έχει εκλεγεί. Σε αντί¬ 
θετη περίπτωση η ψηφοφορία επαναλαμβάνεται μεταξύ 
των δύο πρώτων. Εκλέγεται στην περίπτωση αυτή, όποιος 
συγκεντρώσει τις περισσότερες ψήφους. 

Η ίδια διαδικασία ακολουθείται και για την εκλογή του 
Αναπληρωτή Διευθυντή του Ινστιτούτου. 

3. Το Διοικητικό Συμβούλιο του Ινστιτούτου αποτελείται 
από: 

α) Το Διευθυντή του Ε.Π.Ι. ως πρόεδρο 

β) Από τρία μέλη Δ.Ε.Π. από κάθε Τμήμα του Ε.Κ.Π.Α 
και του Παν. Ιωαννίνων, από εκείνα τα οποία συνδέονται 


με το Ινστιτούτο και τα οποία ορίζονται από τις Γ.Σ. των 
Τμημάτων αυτών. 

γ) Δύο ερευνητές του Ινστιτούτου, που προτείνονται 
από το σύνολο των ερευνητών του Ινστιτούτου. 

4. Το Διοικητικό Συμβούλιο του Ινστιτούτου αποφασίζει 
για κάθε θέμα που αφορά στη διοίκηση και λειτουργία, στη 
διαχείριση της περιουσίας και στη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών αυτού. 

Ειδικώτερα το Διοικητικό Συμβούλιο: 
α) Χαράζει τη γενική ερευνητική πολιτική του Ινστιτού- Λ 
του. 

β) Εποπτεύει, ελέγχει και κατευθύνει τις υπηρεσίες 
του. 

γ) Καθορίζει την οικονομική πολιτική του Ινστιτούτου, 
δ) Εγκρίνει τον προϋπολογισμό, τον απολογισμό και τον 
ισολογισμό του Ινστιτούτου. 

ε) Προσλαμβάνει, ύστερα από εισήγηση του Διευθυντή, 
το αναγκαίο προσωπικό και καθορίζει το ύψος των αποδο¬ 
χών του και 

στ) Καταρτίζει τον κανονισμό λειτουργίας του Ινστιτού¬ 
του. 

5. Ο Διευθυντής του Ινστιτούτου ασκεί τις εξής αρμο¬ 
διότητες: 

α) Εκπροσωπεί το Ινστιτούτο στις Αρχές και στις σχέ¬ 
σεις του με κάθε τρίτο. 

β) Διευθύνει το Ινστιτούτο και μεριμνά για την εν γένει 
οργάνωση και εύρυθμη λειτουργία του. 
γ) Συγκαλεί το Διοικητικό Συμβούλιο, 
δ) Καταρτίζει το πλαίσιο της ερευνητικής δραστηριότη¬ 
τας και καθορίζει τις διαδικασίες αξιολόγησης, επιλογής 
και χρηματοδότησης των ερευνητικών προγραμμάτων. 

ε) Συντονίζει τις ερευνητικές δραστηριότητες και λαμ¬ 
βάνει τα αναγκαία μέτρα για την εύρυθμη λειτουργία του. 

στ) Μεριμνά για την κατάρτιση του προϋπολογισμού, 
του απολογισμού και του ισολογισμού και την υποβολή 
τους για έγκριση στο Δ.Σ. 

ζ) Αναζητεί πηγές χρηματοδότησης και ενεργεί κάθε 
πράξη που είναι απαραίτητη για την εξασφάλιση χρηματι¬ 
κών πόρων. 

η) Αποδέχεται κάθε είδους επιχορηγήσεις, δωρεές και 
εισφορές τρίτων και καθορίζει τους ειδικώτερους όρους 
αποδοχής και διάθεσής τους, 
θ) Δίνει εντολή για την πληρωμή κάθε δαπάνης, 
ι) Υπογράφει τις συμβάσεις πρόσληψης του κάθε εί¬ 
δους προσωπικού του Ινστιτούτου, 
ια) Προΐσταται του προσωπικού του Ινστιτούτου, 
ιβ) Υπογράφει τα έγγραφα του Ινστιτούτου. 

6.0 Αναπληρωτής Διευθυντής του Ινστιτούτου αναπλη¬ 
ρώνει το Διευθυντή σε περίπτωση απουσίας ή κωλύματός 
του και ασκεί όσες αρμοδιότητες ανατίθενται σ' αυτόν με 
τον εσωτερικό κανονισμό λειτουργίας ή με αποφάσεις του 
Δ.Σ. ή του Διευθυντή. 

7. Ο Διευθυντής του Ινστιτούτου μπορεί με απόφασή 
του να παρέχει γενική ή ειδική εξουσιοδότηση εκπροσώ¬ 
πησης του Ινστιτούτου, είτε στον Αναπληρωτή Διευθυντή, ^ 
είτε σε μέλη του Δ.Σ., είτε σε ερευνητές ή υπαλλήλους 

του Ινστιτούτου. Ομοίως, ο Διευθυντής μπορεί να μεταβι¬ 
βάζει ορισμένες αρμοδιότητές του στον Αναπληρωτή 
Διευθυντή ή σε υπαλλήλους του Ινστιτούτου. 

8. Το ύψος των αποδοχών του Διευθυντή και του Ανα¬ 
πληρωτή Διευθυντή ορίζονται ως εξής: 

α) Για το Διευθυντή το 50% των πάσης (ρύσεως τακτι¬ 
κών αποδοχών της οργανικής του θέσης. 

β) Γ ια τον Αναπληρωτή Διευθυντή το 90% των αποδο¬ 
χών του Διευθυντή του Ινστιτούτου. 

I Αρθρο 7 

Διάρθρωση 

1. Το Ινστιτούτο έχει τις εξής Υπηρεσίες: 

α) Υπηρεσία Υποστήριξης Ερευνών και Εκδόσεων, 
β) Τεχνική Υπηρεσία. 

γ) Υπηρεσία Οικονομικών και Προσωπικού, 
δ) Γραμματεία. 

2. Οι αρμοδιότητες κάθε μιας από τις προαναφερόμε- 
νες Υπηρεσίες είναι οι εξής: 

α) Η Υπηρεσία Υποστήριξης Ερευνών και Εκδόσεων πα¬ 
ρέχει κάθε διοικητική υποστήριξη για την εκπόνηση και 
διεξαγωγή των ερευνητικών προγραμμάτων, μεριμνά για 
τη συγκέντρωση στοιχείων και πληροφοριών στους τομείς 
που καλύπτουν οι δραστηριότητες του Ινστιτούτου και 
συλλέγει τα αναγκαία στατιστικά και λοιπά συγκριτικά 
στοιχεία για τη σχεδίαση και εκτέλεση των ερευνητικών 
προγραμμάτων. Μεριμνά για την έκδοση των δημοσιεύ¬ 
σεων και λοιπών εντύπων του Ινστιτούτου και τη συγκρό¬ 
τηση και ενημέρωση αρχείου. 

β) Η Τεχνική Υπηρεσία παρέχει τεχνική υποστήριξη στις 
ερευνητικές δραστηριότητες του Ινστιτούτου όσον αφορά 
στη λειτουργία μηχανουργείου και ηλεκτρονικού - ηλε- 
κτρολογικού εργαστηρίου για την παραγωγή πρωτοτύπων 
και προτύπων προϊόντων. Έχει επίσης την ευθύνη της συ¬ 
ντήρησης και καλής λειτουργίας του βοηθητικού εξοπλι¬ 
σμού του Ινστιτούτου, όσον αφορά μηχανικές και ηλε- 
κτρολογικές εγκαταστάσεις. 

γ) Η Υπηρεσία Οικονομικών και Προσωπικού μεριμνά για 
ητν κατάρτιση - έγκριση και εκτέλεση του τακτικού προϋ¬ 
πολογισμού, καθώς και του προγράμματος Δημοσίων 
Επενδύσεων, διαχειρίζεται κάθε δαπάνη, μεριμνά για την 
εκκαθάριση των αποδοχών και γενικώτερα των αποζημιώ¬ 
σεων του προσωπικού, χειρίζεται όλα τα θέματα που σχε¬ 
τίζονται με τα ασφαλιστικά ταμεία, μεριμνά για την εί¬ 
σπραξη των εσόδων και τη διεκπεραίωση των διαδικασιών 
που αφορούν στην αγορά εξοπλισμού, εφοδίων ή άλλου 
περιουσιακού στοιχείου. Διεκπεραιώνει τις διαδικασίες 
που αφορούν στα θέματα πρόσληψης και υπηρεσιακής 
κατάστασης του προσωπικού του Ινστιτούτου και μεριμνά 
για τις μετακινήσεις του προσωπικού του Ινστιτούτου στο 
εσωτερικό και το εξωτερικό. 

δ) Η Γ ραμματεία μεριμνά για τη διακίνηση και αρχειοθέ¬ 
τηση της αλληλογραφίας, τη δακτυλογράφηση και αναπα¬ 
ραγωγή εγγράφων, τη φύλαξη και τον καθαρισμό των χώ¬ 
ρων. 

3. Η εσωτερική διάρθρωση των Υπηρεσιών του Ινστιτού¬ 
του σε επιμέρους μονάδες καθορίζεται με τον εσωτερικό 
κανονισμό λειτουργίας του. 


Αρθρο 8 

1. Το προσωπικό του Ινστιτούτου διακρίνεται σε τακτικό 
και έκτακτο. 

2. Το τακτικό προσωπικό προσλαμβάνεται με σύμβαση 
εργασίας Ιδιωτικού Δικαίου και διακρίνεται σε επιστημο¬ 
νικό, ειδικό τεχνικό και διοικητικό. 

3. Το έκτακτο προσωπικό προσλαμβάνεται με σύμβαση 
έργου για την παροχή συγκεκριμένου έργου. 

Άβθρο 9 

Επιστημονικό προσωπικό 

1. Το Επιστημονικό Προσωπικό αποτελείται από: 

α) Τακτικούς ερευνητές που είναι μέλη Δ.Ε.Π. των Τμη¬ 
μάτων Φυσικής του Ε.Κ.Π.Α. και του Παν. Ιωαννίνων. 

β) Ερευνητές που προσλαμβάνονται στο Ινστιτούτο με 
σύμβαση έργου ή με σύμβαση εργασίας Ιδιωτικού Δικαίου 
και έχουν αντίστοιχα προσόντα με τα μέλη Δ.Ε.Π. Η επι¬ 
στημονική εξέλιξη του ερευνητικού προσωπικού καθορί¬ 
ζεται με διαδικασίες που προβλέπονται από τον εσωτε¬ 
ρικό κανονισμό του Ινστιτούτου. 

γ) Επισκέπτες, εμπειρογνώμονες και συνεργαζόμενους 
ερευνητές που μπορεί να είναι μέλη, Δ.Ε.Π., ειδικοί επι¬ 
στήμονες του Ε.Κ.Π.Α., του Παν. Ιωαννίνων ή άλλων Α.Ε.Ι. 
ή Τ.Ε.Ιή και συνεργαζόμενους ερευνητές από τη βιομηχα¬ 
νία. 

δ) Μεταπτυχιακούς φοιτητές των Τμημάτων του 
Ε.Κ.Π.Α., του Παν. Ιωαννίνων ή άλλων εκπαιδευτικών και 
^ερευνητικών ιδρυμάτων. 

2. Η πρόσληψη των ερευνητών γίνεται ύστερα από προ¬ 
κήρυξη θέσεων. Στην προκήρυξη αναφέρονται τα προσό¬ 
ντα πρόσληψης. Η προκήρυξη των θέσεων γίνεται με από¬ 
φαση του Διευθυντή που εκδίδεται μετά από απόφαση 
του Δ.Σ. και δημοσιεύεται σε μία (1) τουλάχιστον ημερήσια 
εφημερίδα της Αθήνας. 

3. Η επιλογή γίνεται από το Δ.Σ. του Ινστιτούτου. Γ ια το 
σκοπό αυτό, το Δ.Σ. ορίζει τριμελή εισηγητική επιτροπή 
από επιστήμονες αναγνωρισμένου κύρους, ειδικούς στο 
αντικείμενο της προκηρυχθείσας θέσης. Αφού ακούσει 
την εισήγηση, το Δ.Σ. αποφασίζει με απλή πλειοψηφία 
των παρόντων μελών του. 

4. Ο αριθμός των θέσεων του τακτικού επιστημονικού 
προσωπικού του Ινστιτούτου ορίζεται σε δώδεκα (12). 

Άρθρο 12 
Λοιπό προσωπικό 

1. Το λοιπό προσωπικό του Ινστιτούτου ανήκει στις εξής 
κατηγορίες: 

α) Τεχνολόγους εφαρμογών, 
β) Τεχνικούς, 
γ) Διοικητικό προσωπικό, 
δ) Βοηθητικό προσωπικό. 

2. Ο συνολικός αριθμός των θέσεων του προσωπικού 
αυτού ορίζεται σε δέκα (10) και κατανέμεται σύμφωνα με 
τον εσωτερικό κανονισμό, ή μέχρι την έκδοσή του, με από- 
φάση του Δ.Σ. 

3. Η απασχόληση του προσωπικού αφορά στην εκτέ- 

λεση ειδικών επιστημονικών και τεχνικών εργασιών υπο¬ 
δομής κα^λειτουργίας του Ινστιτούτου, στην υποστήριξη 
της έρευνας και στη στελέχωση των Υπηρεσιών. 

4. Η πρόσληψη γίνεται ύστερα από προκήρυξη των θέ¬ 
σεων. Στην προκήρυξη αναφέρονται η κατηγορία της θέ¬ 
σης, η ειδικότητα και τα ειδικώτερα προσόντα πρόσλη¬ 
ψης. Η προκήρυξη των θέσεων γίνεται με απόφαση του 
Διευθυντή, που εκδίδεται μετά από απόφαση του Δ.Σ. και 
δημοσιεύεται σε μία (1) τουλάχιστον εφημερίδα της Αθή¬ 
νας. Σε εξαιρετικές περιπτώσεις μπορεί να γίνεται με από¬ 
φαση του Δ.Σ. 

5. Προσόντα πρόσληψης ορίζονται: 

α) Για τους τεχνολόγους εφαρμογών: Τα αντίστοιχα 
κατά ειδικότητα πτυχία των Τ.Ε.Ι. της χώρας ή ισότιμα της 
ημεδαπής ή της αλλοδαπής και εμπειρία σε θέματα υπο¬ 
δομής και υποστήριξης της έρευνας που αποδεικνύεται 
από βεβαιώσεις σχετικής προϋπηρεσίας τους. 

β) Για τους τεχνικούς: Απολυτήριο Τεχνικού Λυκείου ή 
Τεχνικής Σχολής δευτεροβάθμιας στοιχειώδους εκπαί¬ 
δευσης. 

γ) Για το διοικητικό προσωπικό: 

(ί) Για το προσωπικό Πανεπιστημιακής Εκπαίδευσης 
- (Π.Ε.): Πτυχίο ή δίπλωμα νομικών ή πολιτικών, ή οικονομι¬ 
κών επιστημών, ή κοινωνιολογίας, ή διοίκησης επιχειρή¬ 
σεων από Α.Ε.Ι. της ημεδαπής, ή δίπλωμα του Οικονομι¬ 
κού Πανεπιστημίου ή του Πανεπιστημίου Πειραιώς, ή Ανω- 
τάτων Βιομηχανικών Σχολών της ημεδαπής, ή ισότιμο 
προς τα πάνω δίπλωμα. 

(ϋ) Γ ια το προσωπικό Τεχνολογικής Εκπαίδευσης (Τ.Ε. ϊ 
Π τυχίο ή δίπλωμα διοίκησης επιχειρήσεων ή λογιστικής 
Τ.Ε.Ι., ή ισότιμων σχολών της ημεδαπής ή της αλλοδαπής. 
Για την πρόσληψη του παραπάνω προσωπικού Π.Ε. και 
Τ.Ε. συνεκτιμάται κατά περίπτωση και η γνώση μιας των 
γλωσσών Αγγλικής, Γαλλικής, Γερμανικής, Ρωσικής ή Ιτα¬ 
λικής που αποδεικνύεται από σχετικές βεβαιώσεις ή πι¬ 
στοποιητικά, ή με ειδική εξέταση. 

(ίϋ) Για το προσωπικό Δευτεροβάθμιας Εκπαίδευσης 
(Δ.Ε.): Απολυτήριο Γενικού Λυκείου ή εξαταξίου Γυμνα¬ 
σίου, απολυτήριο Τεχνικού Επαγγελματικού Λυκείου του 
τμήματος υπαλλήλων γραφείου (διοίκησης) ή λογιστηρίου. 
Ειδικώτερα οι προσλαμβανόμενοι για γραμματείς πρέπει 
να γνωρίζουν άριστα την Αγγλική γλώσσα, πράγμα που θα 
διαπιστώνεται με ειδική εξέταση, ενώ επιθυμητή είναι η 
ικανοποιητική γνώση μιας εκ των γλωσσών Γαλλική, Γερ¬ 
μανική, Ρωσική ή Ιταλική. Μπορεί κατά περίπτωση να ορι- 
σθεί ως απαραίτητη η άριστη γνώση κάποιας άλλης γλώσ¬ 
σας εκτός της Αγγλικής. 

δ) Γ ια το βοηθητικό προσωπικό: Απολυτήριο τριτάξιου 
Γυμνασίου ή Δημοτικού, ή ειδικότητα ή εμπειρία που ορί¬ 
ζεται με την προκήρυξη και αποδεικνύεται από σχετική 
βεβαίωση ή με ειδική εξέταση. 

6. Την επιλογή του προσωπικού πραγματοποιεί το Διοι¬ 
κητικό Συμβούλιο του Ε.Π.Ι. 

7. Το προσωπικό του παρόντος άρθρου προσλαμβάνε¬ 
σαι με σύμβαση εργασίας Ιδιωτικού Δικαίου ορισμένου ή 

αορίστου χρόνου, στη σύμβαση ορίζονται και οι καταβαλ¬ 


λόμενες μηνιαίες αποδοχές, το ύψος των οποίων καθορί¬ 
ζεται από το Διοικητικό Συμβούλιο, ύστερα από εισήγηση 
του Διευθυντή. 

Αρθρο 11 

Έκτακτο προσωπικό 

Για την κάλυψη εκτάκτων ή παροδικών αναγκών είναι 
δυνατή με απόφαση του Διευθυντή η πρόσληψη προσωπι¬ 
κού με σύμβαση εργασίας ορισμένου χρόνου, ή με ανά¬ 
θεση έργου, πέραν του αριθμού των θέσεων που προβλέ- 
πονται στο προηγούμενο άρθρο. 

Αρθρο 12 

Υποχρεώσεις-Δικαιώματα 
Λύση σύμβασης εργασίας: 

1. Στο προσωπικό του Ινστιτούτου, εκτός από το προ¬ 
σωπικό που έχει την ιδιότητα του μέλους Δ.Ε.Π., έχουν 
ανάλογη εφαρμογή οι διατάξεις (υποχρεώσεις - δικαιώ¬ 
ματα) των άρθρων 14 έως και 25 του ΠΔ 410/88 (Α 191). 

2. Στο προσωπικό του Ινστιτούτου έχουν επίσης ανά¬ 
λογη εφαρμογή οι διατάξεις των άρθρων 46 (περιπτώσεις 
λύσης της σύμβασης εργασίας), 47 (έκπτωση), 48 έως και 
52 (απόλυση), 53 και 54 (καταγγελία της σύμβασης εργα¬ 
σίας υπό του Ινστιτούτου ή του απασχολουμένου) και 55 
(αποζημίωση) του ΠΔ 410/88 (Α 191). Όπου στις παρα¬ 
πάνω διατάξεις προβλέπεται λήψη απόφασης οργάνων ή 
υπηρεσιακού συμβουλίου, την απόφαση αυτή λαμβάνει ο 
Διευθυντής ύστερα από γνώμη του Δ.Σ., η οποία δε δημο¬ 
σιεύεται στην Εφημερίδα της Κυβερνήσεως. 

Αρθρο 13 

Πόροι - Πηγές χρηματοδότησης 
Πόροι του Ινστιτούτου είναι: 

α) Επιχορηγήσεις από τον τακτικό προϋπολογισμό και 
τον προϋπολογισμό Δημοσίων Επενδύσεων, κατά τα ειδι- 
κώτερα οριζόμενα στην επόμενη παράγραφο. 

β) Χρηματοδοτήσεις από διεθνείς οργανισμούς, ιδιωτι¬ 
κές επιχειρήσεις και ιδιώτες. 

γ) Δωρεές, κληρονομιές και κάθε είδους τακτικές και 
έκτακτες εισφορές ημεδαπών ή αλλοδαπών, φυσικών ή 
νομικών προσώπων. 

δ) Έσοδα από την παροχή υπηρεσιών, την εκτέλεση ή 
την αξιολόγηση ερευνητικών προγραμμάτων για λογαρια¬ 
σμό τρίτων ή των πώληση πνευματικών προϊόντων που πα¬ 
ράγει το Ινστιτούτο, 
ε) Τόκοι από καταθέσεις. 

στ) Πρόσοδοι από την εκμετάλλευση της περιουσίας 
του Ινστιτούτου, 
ζ) Λοιπά πάσης φύσεως έσοδα. 

2. Πηγές χρηματοδότησης είναι: 
α) Το Υπουργείο Εθνικής Παιδείας και θρησκευμάτων 
με ποσοστό συμμετοχής 25% ετησίως στα λειτουργικά 
έξοδα του Ινστιτούτου και 30.000.000 δραχμών εφ’ άπαξ 
από τον προϋπολογισμό Δημοσίων Επενδύσεων για το κό¬ 
στος της αναγκαίας υλικοτεχνικής υποδομής, 
β) Το Υ.ΠΕ.ΧΩ.Δ.Ε. με ποσοστό συμμετοχής 17% ετη- 

σίως και με εφ’ άπαξ επιχορήγηση 20.000.000 δραχ¬ 
μών. 

γ) Το Υπουργείο Πολιτισμού με ποσοστό συμμετοχής 
5% ετήσιως και με εφ’ άπαξ επιχορήγηση 5.000.000 
δραχμών. 

δ) Το Υπουργείο Αιγαίου με ποσοστό συμμετοχής που 
θα καθορίζεται ετησίως με απόφαση του Υπουργού Αι¬ 
γαίου και με εφ’ άπαξ επιχορήγηση 5.000.000 δραχ¬ 
μών. 

ε) Το Υπουργείο Εσωτερικών με ποσοστό συμμετοχής 
17% ετησίως. 

στ) Τα Πανεπιστήμια Αθηνών και Ιωαννίνων με παραχώ¬ 
ρηση δικαιώματος χρήσης εργαστηριακών χώρων, γρα¬ 
φείων, επιστημονικού εξοπλισμού και κάλυψη παγίων 
αναγκών, που αντιστοιχούν σε ποσοστό συμμετοχής 10% 
ετησίως. 

ζ) Οι λοιποί φορείς της προηγούμενης παραγράφου, 
κατά το υπόλοιπο ποσοστό. 

3. Οι πόροι και τα έσοδα του Ινστιτούτου από οποιαδή¬ 
ποτε πηγή και αν προέρχονται, κατατίθενται σε λογαρια¬ 
σμό τράπεζας και η ανάληψη, διάθεση ή πραγματοποίηση 
οποιοσδήποτε δαπάνης από το λογαριασμό αυτό, γίνεται 
με ειδική εντολή του Διευθυντή ή του νόμιμα εξουσιοδο¬ 
τημένου απ’ αυτόν. 

Άρθρο 14 

Υλικοτεχνική υποδομή του Ινστιτούτου 

1. Η υλικοτεχνική υποδομή του Ινστιτούτου αποτελείται 
από τους χώρους και τα επιστημονικά και άλλα όργανα τα 
οποία ανήκουν στο Ινστιτούτο. 

2. Χώροι του Ινστιτούτου θεωρούνται οι ήδη παραχωρη- 
θέντες αίθριοι χώροι, κτίρια και αίθουσες από το Ε.Κ.Π.Α. 
και το Πανεπιστήμιο Ιωαννίνων, οι οποίοι διαμορφώνονται 
κατάλληλα για την κάλυψη των ερευνητικών και διδακτι¬ 
κών αναγκών του Ινστιτούτου. 

Άρθρο 15 
Κόστος λειτουργίας 

1. Το ετήσιο κόστος λειτουργίας του Ινστιτούτου εκτι- 
μάται στο ποσό των 120.000.000 δραχμών, το οποίο ανα¬ 
λύεται ως εξής: 

α) Αποδοχές τακτικού προσωπικού 65.000.000 δραχ¬ 
μές 

β) Αποδοχές έκτακτου προσωπικού 10.000.000 δραχ¬ 
μές 

γ) Αμοιβή ορκωτού λογιστή .1.000.000 δραχμές 

δ) Μετακινήσεις.20.000.000 δραχμές 

ε) Κόστος γραμμών άβΐβ .11.000.000 δραχμές 

στ) Πάγιες λειτουργικές ανάγκες .5.000.000 δραχμές 

ζ) Αναλώσιμα.5.000.000 δραχμές 

η) Απρόβλεπτα .3.000.000 δραχμές 

Σύνολο:.120.000.000 δραχμές 

2. Το κόστος της αναγκαίας υλικοτεχνικής υποδομής 
εκτιμάται στο ποσό των 75.000.000 δραχμών που αναλύ¬ 
εται ως εξής: 

α) Κινητή διάταξη ηλεκτρομαγνητικής μελέτης του στε¬ 
ρεού φλοιού της Γης, 


όχημα μεταφοράς της.35.000.000 δραχμές 

β) Η/Υ, τερματικά .10.000.000 δραχμές 

γ) Φωτοτυπικό .600.000 δραχμές 

δ) Συσκευή ίεχ.200.000 δραχμές 

ε) Επίπλωση χώρων.5.000.000 δραχμές 

στ) Αγορά καταγραφικού υλικού . .8.000.000 δραχμές 
ζ) Αναλώσιμα υλικά εγκατάστασης σταθμών υπαί¬ 
θρου .10.000.000 δραχμές 

η) Συσκευές εργαστηριακών πειραμάτων . .6.000.000 
δραχμές 

θ) Αγορά εκτυπωτή.200.000 δραχμές 

Σύνολο:.75.000.000 δραχμές 

Άρθρο 16 

Οικονομικός έλεγχος 

1. Ο τακτικός έλεγχος της οικονομικής διαχείρισης του 

Ινστιτούτου και ο έλεγχος του ισολογισμού του πραγματο¬ 
ποιείται κάθε χρόνο από ένα (1) ορκωτό ελεγκτή, που ορί¬ 
ζεται με απόφαση του Διευθυντή από πίνακα δέκα (10) 
ορκωτών ελεγκτών, ο οποίος καταρτίζεται από το Διοικη¬ 
τικό Συμβούλιο του Σώματος Ορκωτών Λογιστών μετά από 
αίτηση του Ινστιτούτου. Οι δαπάνες του ελέγχου βαρύ¬ 
νουν το Ινστιτούτο. , 

2. Ο έλεγχος των δαπανών ενεργείται με βάση τα πρω- . 
τότυπα δικαιολογητικά, δηλαδή τα σχετικά τιμολόγια και 
αποδείξεις των προμηθευτών ή δελτία παροχής υπηρε-" 
σιών, τα οποία τηρεί η οικονομική υπηρεσία του Ινστιτού¬ 
του για κάθε πραγματοποιούμενη δαπάνη. 

3. Το διαχειριστικό έτος του Ινστιτούτου συμπίπτει με το 
οικονομικό έτος. Το πρώτο διαχειριστικό έτος είναι το τρέ- 
χον οικονομικό έτος κατά την ημέρα ίδρυσης του Ινστιτού¬ 
του. 

4. Ο ορκωτός ελεγκτής που ασκεί τον τακτικό έλεγχο 
οικονομικής διαχείρισης του Ινστιτούτου, υποβάλλει μέχρι 
το τέλος Ιουνίου κάθε έτους έκθεση για την διαχείριση και 
τον απολογισμό του διαχειριστικού έτους που έληξε. Οι 
εκθέσεις υποβάλλονται στον Υπουργό Εθνικής Παιδείας 
και θρησκευμάτων, στο Διοικητικό Συμβούλιο του Ινστι¬ 
τούτου, καθώς και σε όλους τους φορείς που επιχορήγη¬ 
σαν με οποιονδήποτε τρόπο το Ινστιτούτο κατά το ελεγχό¬ 
μενο χρονικό διάστημα. 

5. Ο Υπουργός Εθνικής Παιδείας και θρησκευμάτων 
μπορεί να ζητήσει οποτεδήποτε εκτάκτους ελέγχους της 
οικονομικής διαχείρησης του Ινστιτούτου που διενεργού- 
νται στην περίπτωση αυτή από επιθεωρητές του Υπουρ¬ 
γείου Οικονομικών. 

Άρθρο 17 

Εσωτερικός Κανονισμός Λειτουργίας 

Μέσα σε έξι (6) μήνες από την έναρξη λειτουργίας του 
Ινστιτούτου, το Διοικητικό Συμβούλιο καταρτίζει τον εσω¬ 
τερικό κανονισμό λειτουργίας του Ινστιτούτου σύμφωνα 
με τις διατάξεις του άρθρου 17, παρ. 9 του Ν. 2083/92. 
Με τον εσωτερικό κανονισμό λειτουργίας ρυθμίζονται οι 
ειδικότερες αρμοδιότητες όλων των οργάνων, οι υποχρε¬ 
ώσεις του κάθε φύσεως προσωπικού, καθώς και κάθε λε- 

χθούν εκπρόσωποί τους, τοΔ.Σ. συγκροτείται και λειτουρ- 


πτομέρεια που είναι αναγκαία για την εύρυθμη και αποδο¬ 
τική λειτουργία του Ινστιτούτου. Μέχρι την έκδοση του 
εξωτερικού κανονισμού λειτουργίας, τα θέματα αυτά ρυθ¬ 
μίζονται με αποφάσεις του Διοικητικού Συμβουλίου. 

Άρθρο 18 

Διάλυση του Ινστιτούτου 

Σε περίπτωση διάλυσης του Ινστιτούτου τα περιουσιακά 
στοιχεία του διανέμονται, χωρίς άλλη διατύπωση, μεταξύ 
των Εθνικού και Καποδιστριακού Πανεπιστημίου Αθηνών 
και του Πανεπιστημίου Ιωαννίνων, ανάλογα με την συνει¬ 
σφορά του κάθε ιδρύματος σκτΐιχηματιομό των περιου¬ 
σιακών στοιχείων. Η αναγκαία τυχόν εκκαθάριση ενεργεί- 
ται από κοινού από τα δύο ιδρύματα. 

Άρθρο 19 

Μεταβατικές Διατάξεις 

1. Μέχρις ότου προσληφθούν οι ερευνητές και υποδει¬ 


γει νόμιμα με τα λοιπά μέλη. 

2. Το πρώτο διαχειριστικό έτος αρχίζει με τη δήμο- ! 
σίευση του παρόντος Π.Δ. και λήγει με την λήξη του επό¬ 
μενου οικονομικού έτους. 

Στον Υπουργό Εθνικής Παιδείας & θρησκευμάτων ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ Γ. ΠΑΠΑΝΔΡΕΟΥ * * ~ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

-✓ 

ΚαποδιστρΙου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ <3Β 

λειτουργούν καθημερινά από 8.00’ έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 οελΐδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 
α) Για το Τεύχος Α’ Δρχ. 

15.000 

Ποσοστό 5% υπέρ του Ταμείου Αλληλο 
βοήθειας του Προσωπικού (ΤΑΠΕΤ) 

Δρχ. 750 

β) 

» » 

» 

Β 

» 

30.000 

» 

1.500 

γ) 

» » 

» 

Π 

» 

10.000 

» 

500 

δ) 

» » 

» 

Δ 

» 

30.000 

» 

1.500 

ε) 

» » 

» 

Αναπτυξιακών Πράξεων 

» 

20.000 

» 

1.000 

στ) 

» » 

» 

Ν.Π.Δ.Δ. 

» 

10.000 

» 

500 

ζ) 

» » 

» 

ΠΑΡΑΡΤΗΜΑ 

» 

5.000 

» 

250 

η) 

» » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » 

» 

Αν. Ειδικού Δικαστηρίου 

» 

3.000 

» 

150 

ι) 

» » 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





